
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1218 

27 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προσαρμογή συστατικής Πράξης του προγράμματος 
Παιδικών Σταθμών Ν. Ιωνίας Ε.Ο.Π. στις διατάξεις 


του αρθρ. 203του Π.Δ. 410/95 (Δ.Κ.Κ.). 1 

Προσαρμογή συστατικής Πράξης του προγράμματος 
Παιδικών Σταθμών Βόλου Ε.Ο.Π. στις διατάξεις του 

άρθρ. 203του Π.Δ. 410/95 (Δ.Κ.Κ.). 2 

Σύσταση Νομικού Προσώπου με την επωνυμία «Κέ¬ 
ντρα Φροντίδας Οικογένειας, Δήμου Ν. Ιωνίας. 3 

Σύσταση Νομικού Προσώπου με την επωνυμία «Κέ¬ 
ντρα Φροντίδας Οικογένειας, Δήμου Βόλου». 4 

Τροποποίηση καταστατικού της Δημοτικής Επιχείρη¬ 
σης με την επωνυμία «Δημοτικό Κάμπινγκ Στομίου» 

Ν. Λάρισας. 5 

Τροποποίηση του Ο.Ε.Υ. Δήμου Ελλομένου Ν.Λευκά- 

δας. 6 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Λευκάδας. 7 


ΑΠΟΦΑΣΕΙ Σ 

Αριθ.οικ. 11213 (1) 

Προσαρμογή συστατικής Πράξης του προγράμματος 
Παιδικών Σταθμών Ν. Ιωνίας Ε.Ο.Π. στις διατάξεις του 
αρθρ. 203του Π.Δ. 410/95 (Δ.Κ.Κ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1) Του αρθρ. 203του Π.Δ. 410/95 (Δ.Κ.Κ). 

2) Του αρθρ. 8 του Ν. 3106/2003 «Αναδιοργάνωση του 
Εθνικού Συστήματος Κοινωνικής Φροντίδας κ.ά. Διατά¬ 
ξεις». 

3) Του αρθρ. 14του Ν. 3146/2003 «Οργάνωση και άσκη¬ 
ση του εκλογικού δικαιώματος των ετεροδημοτών και άλ¬ 
λες διατάξεις». 

4) Του άρθρου 6 του Ν. 2503/97 «Διοίκηση, Οργάνωση, 
Στελέχωση της Περιφέρειας». 

5) Την 11749/29.5.2003 εγκύκλιο αρ. 25του Υπουργείου 


Εσωτερικών, Δημόσιας Διοίκησης και Αποκέντρωσης 
αναφορικά με το αντικείμενο του θέματος. 

6) Τις διατάξεις του αρθρ. 12 του Ν. 2880/2001. 

7) Το γεγονός ότι ο Δήμος Ν. Ιωνίας δεν προέβη στην έκ¬ 
δοση απόφασης του Δημοτικού Συμβουλίου για την προ¬ 
σαρμογή της συστατικής πράξης των προγραμμάτων 
Παιδικών Σταθμώντου Ε.Ο.Π. Ν. Ιωνίας στις διατάξεις του 
άρθρ. 203 του Π.Δ. 410/95. 

8) Το γεγονός ότι παρήλθε η προθεσμία των δύο (2) μη¬ 
νών από την έναρξη ισχύος του Ν. 3106/10.2.2003. 

9) Τις διατάξεις του αρθρ. 29 του Ν. 1558/85 «έλεγχος 
δαπανών που προκαλούν οι κανονιστικές διοικητικές πρά¬ 
ξεις, αποφασίζουμε: 

Προσαρμόζουμε τη συστατική πράξη των πρώην προ¬ 
γραμμάτων Παιδικών Σταθμών Ε.Ο.Π. Ν. Ιωνίας στις δια¬ 
τάξεις του Δημοτικού και Κοινοτικού κώδικα (αρθρ. 203 
Π.Δ. 410/95). 

Το νέο Νομικό Πρόσωπο καλύπτει το πρόγραμμα του 
Παιδικού Σταθμού του Ε.Ο.Π. Ν. Ιωνίας στην οδό Καισα¬ 
ρείας 27 στον ίδιο Δήμο 

1) ΕΠΩΝΥΜΙΑ του Ν.Π. Δημοτικός Παιδικός Σταθμός Ν. 
Ιωνίας. 

2) ΣΚΟΠΟΣ του Ν.Π. είναι: 

Η καθημερινή φύλαξη, φροντίδα, ημερήσια διατροφή, δια¬ 
παιδαγώγηση και ψυχαγωγία βρεφών και νηπίων εργαζομέ¬ 
νων γονέων της περιοχής του Δήμου και γονέων Δημοσίων 
Υπαλλήλων του Νομού, η πολύπλευρη νοητική, συναισθη¬ 
ματική, κοινωνική ψυχοσωματική ανάπτυξη των παιδιών, η 
προπαρασκευή τους για τη φυσική μετάβαση τους από την 
οικογένεια στο Σχολικό περιβάλλον. Οι λοιποί σκοποί για 
τους οποίους ιδρύθηκαν και λειτουργούν μέχρι σήμερα οι 
Παιδικοί Σταθμοί Ε.Ο.Π. εξακολουθούν να υφίστανται. 

3) ΠΟΡΟΙ του Ν.Π. είναι: 

α) Η ετήσια επιχορήγηση του Υπουργείου Εσωτερικών, 
Δημόσιας Διοίκησης και Αποκέντρωσης. 

β) Η ετήσια επιχορήγηση του Δήμου Ν. Ιωνίας η οποία θα 
καθορισθεί με απόφαση του Δημοτικού Συμβουλίου πριν 
την ψήφιση του Προϋπολογισμού του Ν.Π. και η οποία θα 
αναπροσαρμόζεται ανάλογα με τις ανάγκες του Ν.Π. 

γ) Μηνιαία οικονομική εισφορά (τροφεία) από τις οικο¬ 
γένειες των φίλο ξένο υμένων παιδιών καθοριζομένων κά¬ 
θε χρόνο με απόφαση του Διοικητικού Συμβουλίου. 

δ) Κάθε είδους εισφορές, δωρεές, κληρονομιές και κλη¬ 
ροδοσίες. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ε) Εισπράξεις από το αντίτιμο των παρεχόμενων από το 
Ν.Π. πραγμάτων και Υπηρεσιών, 
στ) Τυχόν πρόσοδοι απάτην ίδια του περιουσία, 
ζ) Άλλες τυχόν κρατικές επιχορηγήσεις, 
η) Κάθε έσοδο που προέρχεται από Φυσικό ή Νομικό 
πρόσωπο. 

4) ΠΕΡΙΟΥΣΙΑ του Ν.Π. είναι: 

Η κυριότητα και κάθε άλλο εμπράγματο δικαίωμα επί κι¬ 
νητών και ακινήτων του Δημοσίου, τα οποία χρησιμοποι¬ 
ούνται από τον μέχρι σήμερα Παιδικό Σταθμό Ε.Ο.Π. Ν. 
ΙΙωνίας (Καισαρείας 27) για την εκπλήρωση του σκοπού 
του, μεταβιβάζονται στο νέο Δημοτικό Νομικό Πρόσωπο, 
χωρίς αντάλλαγμα, με την επιφύλαξη των περί κληρονο¬ 
μιών, κληροδοσιών και δωρεών διατάξεων. 

Εντός τριμήνου από τον ορισμό των μελών του Διοικη¬ 
τικού Συμβουλίου, θα γίνει πλήρες απογραφή όλων των 
περιουσιακών στοιχείων του πρώην Παιδικού Σταθμού Ε. 
Ο. Π. Ν. Ιωνίας (Καισαρείας 27) που περιέρχονται στο νέο 
Δημοτικό Νομικό Πρόσωπο. 

Το Νομικό Πρόσωπο διοικείται από επταμελές (7) Διοι¬ 
κητικό Συμβούλιο που αποτελείται από: 

α) Τον εκάστοτε Δήμαρχο ή Αντιδήμαρχο ή άλλο αιρετό 
μέλος, που ορίζεται από τον Δήμαρχο, ως Πρόεδρο. 

β) Τρεις (3) Δημοτικούς Συμβούλους που ορίζονται από 
το Δημοτικό Συμβούλιο με τους αναπληρωτές τους. 

γ) Έναν (1) εκπρόσωπο των εργαζομένων στον Παιδικό 
Σταθμό, μετοναναπληρωτήτου, που υποδεικνύονται από 
τη συνέλευση των εργαζομένων. 

δ) Έναν (1) εκπρόσωπο γονέων και κηδεμόνων με τον 
αναπληρωτή του. 

ε) Ένα (1) Δημότη ή κάτοικο μετον αναπληρωτή του που 
έχει ανάλογη επαγγελματική ή κοινωνική δράση, ή ειδικές 
γνώσεις, σχετικές με το σκοπό του Ν.Π. 

στ) Το Ν.Π. εκπροσωπείται στα Δικαστήρια και σε κάθε 
Δημόσια Αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον Αντιπρόεδρο. 

Από τις διατάξεις της παρούσηςπροκαλείται δαπάνη σε 
βάρος του Προϋπολογισμού του Δήμου Ν. Ιωνίας, το 
ύψος της οποίας θα προσδιορισθεί με βάση την ετήσια 
επιχορήγηση του Δήμου, για τη λειτουργία του Νομικού 
Προσώπου, από το Υπουργείο Εσωτερικών Δημόσια Διοί¬ 
κησης και Αποκέντρωσης, σύμφωνα με τις διατάξεις της 
παρ. 8του αρθρ. 8 του Ν. 3106/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Αυγούστου 2003 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 
-♦- 

Αριθ. 11212 (2) 

Προσαρμογή συστατικής Πράξης του προγράμματος 
Παιδικών Σταθμών Βόλου Ε.Ο.Π. στις διατάξεις του 
άρθρ. 203του Π.Δ. 410/95 (Δ.Κ.Κ.) 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1) Του αρθρ. 203του Π.Δ. 410/95 (Δ.Κ.Κ.). 

2) Του άρθρ. 8 του Ν. 3106/2003 «Αναδιοργάνωση του 
Εθνικού Συστήματος Κοινωνικής Φροντίδας κ.ά. Διατά¬ 
ξεις». 


3) Του άρθρ. 14του Ν. 3146/2003 «Οργάνωση και άσκη¬ 
ση του εκλογικού δικαιώματος των ετεροδημοτών και άλ¬ 
λες διατάξεις». 

4) Του άρθρ. 6 του Ν. 2503/97»Διοίκηση, Οργάνωση, 
Στελέχωση της Περιφέρειας». 

5) Την 11749/29.5.2003 εγκύκλιο αρ. 25 του Υπουργεί¬ 
ου Εσωτερικών, Δημόσιας Διοίκησης και Αποκέντρωσης 
αναφορικά με το αντικείμενο του θέματος. 

6) Τις διατάξεις του αρθρ. 12 του Ν. 2880/2001. 

7) Το γεγονός ότι ο Δήμος Βόλου δεν προέβη στην έκ¬ 
δοση απόφασης του Δημοτικού Συμβουλίου για την προ¬ 
σαρμογή της συστατικής πράξης των προγραμμάτων 
Παιδικών Σταθμών του Ε.Ο.Π. Βόλου στις διατάξεις του 
αρθρ. 203 του Π.Δ. 410/95. 

8) Το γεγονός ότι, παρήλθε η προθεσμία των δύο (2) μη¬ 
νών από την έναρξη ισχύος του Ν. 3106/10.2.2003. 

9) Τις διατάξεις του άρθρ. 29 του Ν. 1558/85 «έλεγχος 
δαπανών που προκαλούν οι κανονιστικές διοικητικές πρά¬ 
ξεις», αποφασίζουμε: 

Προσαρμόζουμε τη συστατική πράξη των πρώην προ¬ 
γραμμάτων Παιδικών Σταθμών Ε.Ο.Π. Βόλου στις διατά¬ 
ξεις του Δημοτικού και Κοινοτικού κώδικα (αρθρ. 203 Π.Δ. 
410/95). 

Το νέο Νομικό Πρόσωπο καλύπτει το πρόγραμμα του 
Παιδικού Σταθμού του Ε.Ο.Π. Βόλου «Άγιος Ανδρέας» 
στην οδό Ορφανοτροφείου 6: 

1) ΕΠΩΝΥΜΙΑ ΤΟΥ Ν.Π.: Δημοτικός Παιδικός Σταθμός 
Βόλου 

2) ΣΚΟΠΟΣ του Ν.Π. είναι: 

Η καθημερινή φύλαξη, φροντίδα, ημερήσια διατροφή, 
διαπαιδαγώγηση και ψυχαγωγία βρεφών και νηπίων ερ¬ 
γαζομένων γονέων της περιοχής του Δήμου και γονέων 
Δημοσίων Υπαλλήλων του Νομού, η πολύπλευρη νοητική, 
συναισθηματική, κοινωνική ψυχοσωματική ανάπτυξη των 
παιδιών, η προπαρασκευή τους για τη φυσική μετάβαση 
τους από την οικογένεια στο Σχολικό περιβάλλον. Οι λοι¬ 
ποί σκοποί για τους οποίους ιδρύθηκαν και λειτουργούν 
μέχρι σήμερα οι Παιδικοί Σταθμοί Ε.Ο.Π. εξακολουθούν 
να υφίστανται. 

3) ΠΟΡΟΙ του Ν.Π. είναι: 

α) Η ετήσια επιχορήγηση του Υπουργείου Εσωτερικών 
Δημόσιας Διοίκησης και Αποκέντρωσης. 

β) Η ετήσια επιχορήγηση του Δήμου Βόλου, η οποία θα 
καθορισθεί με απόφαση του Δημοτικού Συμβουλίου πριν 
την ψήφιση του Προϋπολογισμού του Ν.Π. και η οποία θα 
αναπροσαρμόζεται ανάλογα με τις ανάγκες του Ν.Π. 

γ) Μηνιαία οικονομική εισφορά (τροφεία) από τις οικο¬ 
γένειες των φιλοξενουμένων παιδιών καθοριζομένων κά¬ 
θε χρόνο με απόφαση του Διοικητικού Συμβουλίου. 

δ) Κάθε είδους εισφορές, δωρεές, κληρονομιές και κλη¬ 
ροδοσίες. 

ε) Εισπράξεις από το αντίτιμο των παρεχομένων από το 
Ν.Π. πραγμάτων και Υπηρεσιών. 

στ) Τυχόν πρόσοδοι από την ίδια του περιουσία. 

ζ) Άλλες τυχόν κρατικές επιχορηγήσεις. 

η) Κάθε έσοδο που προέρχεται από Φυσικό ή Νομικό 
πρόσωπο. 

4) ΠΕΡΙΟΥΣΙΑ του Ν.Π. είναι: 

Η κυριότητα και κάθε άλλο εμπράγματο δικαίωμα επί κι¬ 
νητών και ακινήτων του Δημοσίου, τα οποία χρησιμοποι¬ 
ούνται από τον μέχρι σήμερα Παιδικό Σταθμό Ε.Ο.Π. ΒΟ¬ 
ΛΟΥ «Άγιος Ανδρέας» (Ορφανοτροφείου 6) για την εκ¬ 
πλήρωση του σκοπού του, μεταβιβάζονται στο νέο 

Δημοτικό Νομικό Πρόσωπο, χωρίς αντάλλαγμα, με την 
επιφύλαξη των περί κληρονομιών, κληροδοσιών και δω¬ 
ρεών διατάξεων. 

Εντός τριμήνου από τον ορισμό των μελών του Διοικη¬ 
τικού Συμβουλίου, θα γίνει πλήρες απογραφή όλων των 
περιουσιακών στοιχείων του πρώην Παιδικού Σταθμού 
Ε.Ο.Π. Βόλου «Άγιος Ανδρέας» (Ορφανοτροφείου 6) που 
περιέρχονται στο νέο Δημοτικό Νομικό Πρόσωπο. 

Το Νομικό Πρόσωπο διοικείται από επταμελές (7) Διοι¬ 
κητικό Συμβούλιο που αποτελείται από: 

α) Τον εκάστοτε Δήμαρχο ή Αντιδήμαρχο ή άλλο αιρετό 
μέλος, που ορίζεται από τον Δήμαρχο, ως Πρόεδρο. 

β) Τρεις (3) Δημοτικούς Συμβούλους που ορίζονται από 
το Δημοτικό Συμβούλιο με τους αναπληρωτές τους. 

γ) Έναν (1) εκπρόσωπο των εργαζομένων στον Παιδικό 
Σταθμό, μετον αναπληρωτή του, που υποδεικνύονται από 
τη συνέλευση των εργαζομένων. 

δ) Έναν (1) εκπρόσωπο γονέων και κηδεμόνων με τον 
αναπληρωτή του. 

ε) Ένα (1) Δημότη ή κάτοικο μετον αναπληρωτή του που 
έχει ανάλογη επαγγελματική ή κοινωνική δράση, ή ειδικές 
γνώσεις, σχετικές με τον σκοπό του Ν.Π. 

στ) Το Ν.Π. εκπροσωπείται στα Δικαστήρια και σε κάθε 
Δημόσια Αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον Αντιπρόεδρο. 

Από τις διατάξεις της παρούσης προκαλείται δαπάνη σε 
βάρος του Προϋπολογισμού του Δήμου Βόλου, το ύψος 
της οποίας θα προσδιορισθεί με βάση την ετήσια επιχο¬ 
ρήγηση του Δήμου, για τη λειτουργία του Νομικού Προ¬ 
σώπου, από το Υπουργείο Εσωτερικών, Δημόσιας Διοίκη¬ 
σης και Αποκέντρωσης, σύμφωνα με τις διατάξεις της 
παρ. 8του αρθρ. 8του Ν. 3106/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Αυγούστου 2003 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ.οικ. 11211 (3) 

Σύσταση Νομικού Προσώπου με την επωνυμία «Κέντρα 
Φροντίδας Οικογένειας, Δήμου Ν. Ιωνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1) Του άρθρου 203του Δ.Κ.Κ. (Π.Δ. 410/95). 

2) Του άρθρου 8 του Ν. 3106(ΦΕΚ 30/Α72003) «Ανα¬ 
διοργάνωση του Εθνικού Συστήματος Κοινωνικής Φρο¬ 
ντίδας και άλλες διατάξεις. 

3) Του άρθρου 14 του Ν. 3146/2003 (ΦΕΚ 125/Α/2003) 
«Οργάνωση και άσκηση του εκλογικού δικαιώματος των 
ετεροδημοτών και άλλες διατάξεις». 

4) Του άρθρου 6 του Ν. 2503/97(ΦΕΚ 107/Α797) «Διοί¬ 
κηση, Οργάνωση, Στελέχωσητης Περιφέρειας». 

5) Την 11749/29.5.2003 εγκύκλιο (25) του Υπουργείου 
Εσωτερικών, Δημόσιας Διοίκησης και Αποκέντρωσης 
αναφορικά με το αντικείμενο του θέματος. 

6) Το γεγονός ότι ο Δήμος Ν. Ιωνίας δεν προέβη στη λή¬ 
ψη απόφασης του Δημοτικού Συμβουλίου μέσα σε προ¬ 
θεσμία τριών (3) μηνών όπως οι διατάξεις του άρθρου 8 
του Ν. 3106/2003 ορίζουν αν τα ΚΕ.Φ.Ο. θα λειτουργή¬ 


σουν ως Υπηρεσίες του Δήμου ή ως Δημοτικά Νομικά 
Πρόσωπα του άρθρου 203 του Π.Δ. 410/95 

7) Τις διατάξεις του άρθρου 29Ατου Ν. 1558/85 σχετικά 
με τον έλεγχο των δαπανών που προκαλούν οι κανονιστι¬ 
κές Διοικητικές πράξεις, αποφασίζουμε: 

1) Τη σύσταση Δημοτικού Νομικού Προσώπου με την 
επωνυμία «Κέντρα Φροντίδας Οικογένειας Δήμου Ν. Ιω¬ 
νίας του Ν. Μαγνησίας, το οποίο διέπεται από τις διατά¬ 
ξεις του άρθρου 203 του Π.Δ./410/95. Το συνιστώμενο 
Νομικό Πρόσωπο καλύπτει το ΚΕ.Φ.Ο. Ν. Ιωνίας που βρί¬ 
σκονται στα διοικητικά όρια του Δήμου Ν. Ιωνίας (Καισα¬ 
ρείας 27). 

2) ΣΚΟΠΟΣ του Νομικού Προσώπου είναι: 

α) Η στήριξη της οικογένειας με την ανάπτυξη δράσεων 
προληπτικού και συμβουλευτικού χαρακτήρα, οι οποίες 
μπορούν να απευθύνονται σε ηλικιωμένους, σε νέους, σε 
παιδιά προσχολικής ηλικίας, σε άτομα με αναπηρίες, σε 
ευπαθείς ομάδες πληθυσμού και σε οικογένειες. 

β) Ημερήσια απασχόληση παιδιών προσχολικής και 
σχολικής ηλικίας και πέραν του εκπαιδευτικού ωραρίου 
και 

γ) Σίτιση απόρων ηλικιωμένων. 

3) ΠΟΡΟΙ του Ν.Π. είναι: 

α) Ετήσια επιχορήγηση του Υπουργείου Εσωτερικών 
Δημόσιας Διοίκησης και Αποκ/σης. 

β) Ετήσια επιχορήγηση του Δήμου Ν. Ιωνίας η οποία θα 
καθοριστεί με απόφαση του Δ.Σ. πριν την ψήφιση του 
προϋπολογισμού του Ν.Π. και η οποία θα αναπροσαρμό¬ 
ζεται ανάλογα με τις ανάγκες του Ν. Π. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ)Τυχόν πρόσοδοι από την περιουσία του. 
ε) Εισπράξεις από το αντίτιμο των παρεχομένων πραγ¬ 
μάτων και Υπηρεσιών, 
στ) Άλλες τυχόν κρατικές επιχορηγήσεις, 
ζ) Κάθε έσοδο που προέρχεται από φυσικό ή νομικό 
πρόσωπο. 

4) ΠΕΡΙΟΥΣΙΑτου Ν.Π. είναι: 

Η κυριότητα και κάθε άλλο εμπράγματο δικαίωμα επί κι¬ 
νητών και ακινήτων του Δημοσίου, τα οποία χρησιμοποι¬ 
ούνται από το καταργούμενο Νομικό πρόσωπο για την εκ¬ 
πλήρωση του σκοπού του, μεταβιβάζονται στο συνιστώ- 
μενο Ν.Π., χωρίς αντάλλαγμα με την επιφύλαξη των περί 
κληρονομιών κληροδοσιών και δωρεών διατάξεων. 

Μέσα σ’ ένα τρίμηνο από τον ορισμό των μελών του Δι¬ 
οικητικού Συμβουλίου θα γίνει πλήρης απογραφή όλων 
των περιουσιακών στοιχείων των πρώην ΚΕ.Φ.Ο. που πε- 
ριέχονται στο νέο Δημοτικό Νομικό Πρόσωπο. 

5) Το Νομικό Πρόσωπο διοικείται από επταμελές διοι¬ 
κητικό Συμβούλιο που αποτελείται από: 

α) Τον εκάστοτε Δήμαρχο ή Αντιδήμαρχο ή άλλο αιρετό 
μέλος που ορίζεται ως Πρόεδρος από το Δήμαρχο. 

β) Τρεις (3) δημοτικούς Συμβούλους με τους αναπλη¬ 
ρωτές τους. 

γ) Έναν (1) εκπρόσωπο των εργαζομένων στα ΚΕ.Φ.Ο. 
με τον αναπληρωτή του που υποδεικνύεται από συνέλευ¬ 
ση των εργαζομένων. 

δ) Δύο (2) Δημότες με τους αναπληρωτές τους με ανά¬ 
λογη επαγγελματική ή κοινωνική δράση η ειδικές γνώ¬ 
σεις, σύμφωνα με το σκοπό του Ν.Π. 

6) Το Ν.Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον Αντιπρόεδρο. 

7) Από τις διατάξεις της παρούσης προκαλείται δαπάνη 
σε βάρος του προϋπολογισμού του Δήμου Ν. Ιωνίας το 
ύψος, της οποίας θα προσδιορισθεί επακριβώς, με βάση 
την ετήσια επιχορήγηση του Δήμου, για την λειτουργία 
του Νομικού Προσώπου από το Υπουργείο Εσωτερικών, 
Δημόσιας Διοίκησης και Αποκέντρωσης, σύμφωνα με τις 
διατάξεις της παρ. 8 άρθρου 8 του Ν. 3106/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Αυγούστου 2003 

Ο Γενικός Γραμματέας Περιφέρειας 

I. ΚΑΡΑΤΖΙΩΤΗΣ 
-Φ- 

Αριθ.οικ. 11210 (4) 

Σύσταση Νομικού Προσώπου με την επωνυμία «Κέντρα 
Φροντίδας Οικογένειας, Δήμου Βόλου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1) Του άρθρου 203του Δ.Κ.Κ. (Π.Δ. 410/95). 

2) Του άρθρου 8 του Ν. 3106(ΦΕΚ 30/Α72003) «Ανα¬ 
διοργάνωση του Εθνικού Συστήματος Κοινωνικής Φρο¬ 
ντίδας και άλλες διατάξεις». 

3) Του άρθρου 14 του Ν. 3146/2003 (ΦΕΚ 125/Α/2003) 
«Οργάνωση και άσκηση του εκλογικού δικαιώματος των 
ετεροδημοτών και άλλες διατάξεις». 

4) Του άρθρου 6 του Ν. 2503/97(ΦΕΚ 107/Α797) «Διοί¬ 
κηση, Οργάνωση, Στελέχωσητης Περιφέρειας». 

5) Την 11749/29.5.2003 εγκύκλιο (25) του Υπουργείου 
Εσωτερικών, Δημόσιας Διοίκησης και Αποκέντρωσης 
αναφορικά με το αντικείμενο του θέματος. 

6) Το γεγονός ότι ο Δήμος Βόλου δεν προέβη στη λήψη 
απόφασης του Δημοτικού Συμβουλίου μέσα σε προθε¬ 
σμία τριών (3) μηνών όπως οι διατάξεις του άρθρου 8 του 
Ν. 3106/2003 ορίζουν αντα ΚΕ.Φ.Ο. θα λειτουργήσουν ως 
Υπηρεσίες του Δήμου ή ως Δημοτικά Νομικά Πρόσωπα 
του άρθρου 203του Π.Δ. 410/95. 

7) Τις διατάξεις του άρθρου 29Ατου Ν. 1558/85 σχετικά 
με τον έλεγχο των δαπανών που προκαλούν οι κανονιστι¬ 
κές Διοικητικές πράξεις, αποφασίζουμε: 

1) Τη σύσταση Δημοτικού Νομικού Προσώπου με την επω¬ 
νυμία «Κέντρα Φροντίδας Οικογένειας Δήμου Βόλου του Ν. 
Μαγνησίας», το οποίο διέπεταιαπότις διατάξειςτου άρθρου 
203 του Π.Δ./410/95. Το συνιστώμενο Νομικό Πρόσωπο κα¬ 
λύπτει τα ΚΕ.Φ.Ο. Βόλου που βρίσκονται στα διοικητικά όρια 
του Δήμου Βόλου: (ΚΕ.Φ.Ο. «Άγιου Ανδρέα» Ορφανοτρο¬ 
φείου 6 ΚΕ.Φ.Ο. Χιλιαδούς Κουντουριώτου 136). 

2) ΣΚΟΠΟΣ του Νομικού Προσώπου είναι: 

α) Η στήριξη της οικογένειας με την ανάπτυξη δράσεων 
προληπτικού και συμβουλευτικού χαρακτήρα, οι οποίες 
μπορούν να απευθύνονται σε ηλικιωμένους, σε νέους, σε 
παιδιά προσχολικής ηλικίας, σε άτομα με αναπηρίες, σε 
ευπαθείς ομάδες πληθυσμού και σε οικογένειες. 

β) Ημερήσια απασχόληση παιδιών προσχολικής και 
σχολικής ηλικίας και πέραν του εκπαιδευτικού ωραρίου 
και 

γ) Σίτιση απόρων ηλικιωμένων. 

3) ΠΟΡΟΙ του Ν.Π. είναι: 

α) Ετήσια επιχορήγηση του Υπουργείου Εσωτερικών, 
Δημόσιας Διοίκησης και Αποκέντρωσης. 


β) Ετήσια επιχορήγηση του Δήμου Βόλου, η οποία θα 
καθοριστεί με απόφαση του Δ.Σ. πριν την ψήφιση του 
προϋπολογισμού του Ν.Π. και η οποία θα αναπροσαρμό¬ 
ζεται ανάλογα με τις ανάγκες του Ν.Π. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Τυχόν πρόσοδοι από την περιουσία του. 
ε) Εισπράξεις από το αντίτιμο των παρεχομένων πραγ¬ 
μάτων και Υπηρεσιών, 
στ) Άλλες τυχόν κρατικές επιχορηγήσεις, 
ζ) Κάθε έσοδο που προέρχεται από φυσικό ή νομικό 
πρόσωπο. 

4) ΠΕΡΙΟΥΣΙΑ του Ν.Π. είναι: 

Η κυριότητα και κάθε άλλο εμπράγματο δικαίωμα επί κι¬ 
νητών και ακινήτων του Δημοσίου, τα οποία χρησιμοποι¬ 
ούνται απότο καταργούμενο Νομικό πρόσωπο για την εκ¬ 
πλήρωση του σκοπού του, μεταβιβάζονται στο συνιστώ- 
μενο Ν.Π., χωρίς αντάλλαγμα με την επιφύλαξη των περί 
κληρονομιών κληροδοσιών και δωρεών διατάξεων. 

Μέσα σ’ ένα τρίμηνο από τον ορισμό των μελών του Δι¬ 
οικητικού Συμβουλίου θα γίνει πλήρης απογραφή όλων 
των περιουσιακών στοιχείων των πρώην ΚΕ.Φ.Ο. που πε- 
ριέχονται στο νέο Δημοτικό Νομικό Πρόσωπο. 

5) Το Νομικό Πρόσωπο διοικείται από επταμελές διοι¬ 
κητικό Συμβούλιο που αποτελείται από: 

α) Τον εκάστοτε Δήμαρχο ή Αντιδήμαρχο ή άλλο αιρετό 
μέλος που ορίζεται ως Πρόεδρος από το Δήμαρχο. 

β) Τρεις (3) δημοτικούς Συμβούλους με τους αναπλη¬ 
ρωτές τους. 

γ) Έναν (1) εκπρόσωπο των εργαζομένων στα ΚΕ.Φ.Ο. 
με τον αναπληρωτή του που υποδεικνύεται από συνέλευ¬ 
ση των εργαζομένων. 

δ) Δύο (2) Δημότες με τους αναπληρωτές τους με ανά¬ 
λογη επαγγελματική ή κοινωνική δράση η ειδικές γνώ¬ 
σεις, σύμφωνα μετο σκοπό του Ν.Π. 

6) Το Ν.Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον Αντιπρόεδρο. 

7) Από τις διατάξεις της παρούσης προκαλείται δαπάνη 
σε βάρος του προϋπολογισμού του Δήμου Βόλου το 
ύψος της οποίας θα προσδιορισθεί επακριβώς, με βάση 
την ετήσια επιχορήγηση του Δήμου, για τη λειτουργία του 
Νομικού Προσώπου από το Υπουργείο Εσωτερικών Δη¬ 
μόσιας Διοίκησης και Αποκέντρωσης, σύμφωνα με τις 
διατάξεις της παρ. 8 άρθρου 8του Ν. 3106/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Αυγούστου 2003 

Ο Γ ενικός Γ ραμματέας Περιφέρειας 
I. ΚΑΡΑΤΖΙΩΤΗΣ 
-Φ- 

Αριθ. 11424 (5) 

Τροποποίηση καταστατικού της Δημοτικής Επιχείρησης 
με την επωνυμία «Δημοτικό Κάμπινγκ Στομίου» Ν. Λά¬ 
ρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξειςτου άρθρου 277του Π.Δ. 410/95. 

2. Τις διατάξειςτου άρθρου 6του Ν. 2503/97. 

3. Τις διατάξεις του άρθρου 1 παρ.2του Ν. 2469/97. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


16841 


4. Την 108/2003 απόφαση του Δημοτικού Συμβουλίου 
του Δήμου Ευρυμενών, περί τροποποίησης τη»'Δημοτικό 
Κάμπινγκ Στομίου». 

5. Την 22886/31.7.1987 απόφαση του Υπουργού Εσω¬ 
τερικών (ΦΕΚ 466/28.8.1987/τ.Β') περί σύστασης της Κοι¬ 
νοτικής Επιχείρησης στην πρώην Κοινότητα Στομίου Ν. 
Λάρισας - νυν Δημοτικό διαμέρισμα του Δήμου Ευρυμε¬ 
νών Ν. Λάρισας με την επωνυμία «Κοινοτικό Κάμπινγκ 
Στομίου», όπως τροποποιήθηκε μεταγενέστερα με τις 
αριθμ. 20572/5.10.1989 απόφαση του Νομάρχη Λάρισας 
(ΦΕΚ 801/11.10.1989/τ.Β') και την 15476/22.7.2002 από¬ 
φασή μας (ΦΕΚ 1008/Β/2.8.2002). 

6. Την 2682/10.5.2001 απόφασή μας (ΦΕΚ 597/- 
21.5.2001 /Β'), περί παροχής εξουσιοδότησης για την 
υπογραφή εγγράφων «Με εντολή Γ. Γ. Π .Θεσσαλίας» στον 
Προϊστάμενο της Διεύθυνσης Αυτοδιοίκησης και Αποκέ¬ 
ντρωσης, αποφασίζουμε: 

Τροποποιούμε την 22886/31.7.1987 απόφαση (ΦΕΚ 
466/28.8.1987/τ.Β') του Υπουργού Εσωτερικών, όπως με¬ 
ταγενέστερα τροποποιήθηκε με την 20572/5.10.1989 
απόφαση του Νομάρχη Λάρισας (ΦΕΚ 801/11.10.1989/- 
τ.Β') και την 15476/22.7.2002 απόφασή μας (ΦΕΚ 1008/Β/- 
2.8.2002) ως εξής: 

Άρθρο 2 

Σκοποί της Επιχείρησης με τη διεύρυνση και την προ¬ 
σθήκη στους ήδη αναφερόμενους στο καταστατικό της 
έξι (στ') σκοπούς και των κάτωθι: 

ζ) Η ανάληψη δραστηριοτήτων που έχουν σχέση με την 
πολιτιστική και πνευματική ανάπτυξη και την ανάπτυξη 
του Αθλητισμού. Πιο συγκεκριμένα : 

1. Η ουσιαστική και ολοκληρωμένη πολιτιστική ανάπτυ¬ 
ξη του Δήμου και της ευρύτερης περιοχής και η καλλιέρ¬ 
γεια σε βάθος της καλλιτεχνικής ευαισθησίας και της αγά¬ 
πης για τις τέχνες, η προστασία της εθνικής πολιτιστικής 
κληρονομιάς και ταυτότητας, η αναγωγή των πολιτιστικών 
πνευματικών και καλλιτεχνικών αγαθών σε οργανικά στοι¬ 
χεία της καθημερινής ζωής και ενεργητική και συνειδητή 
συμμετοχή των πολιτών στην πολιτιστική ζωή του Δήμου. 

2. Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής, του χορού, του κινηματο¬ 
γράφου, του θεάτρου και των άλλων οπτικοακουστικών 
μέσων, καθώς και των εικαστικών τεχνών και η δημιουργι¬ 
κή αξιοποίηση του ελεύθερου χρόνου των κατοίκων του 
Δήμου και ιδιαίτερα των νέων. 

3. Η οργάνωση και διεξαγωγή πολιτιστικών, πνευματι¬ 
κών, ψυχαγωγικών, αθλητικών και καλλιτεχνικών εκδηλώ¬ 
σεων. 

4. Η συγκέντρωση και καταγραφή των παραδοσιακών 
πληροφοριών και λοιπών παραδοσιακών στοιχείων, η ορ¬ 
γάνωση και λειτουργία Τουριστικού Περιπτέρου καιΛαο- 
γραφικού Εκθετηρίου. 

5. Η ανάληψη και υλοποίηση Κοινοτικών και Εθνικών 
Π ρογραμμάτων εκπαιδευτικού .επιμορφωτικού .πολιτιστι¬ 
κού,τουριστικού,αναπτυξιακού και ερευνητικού χαρα¬ 
κτήρα, η κατάρτιση, υλοποίηση και εφαρμογή προγραμ¬ 
μάτων που αξιοποιούν, προάγουν και βελτιώνουν τη γνώ¬ 
ση και την πληροφορία. 

6. Η συνεργασία με τα αθλητικά σωματεία και τους λοι¬ 
πούς φορείς του Αθλητισμού του Δήμου και της ευρύτε¬ 
ρης περιοχής, η στήριξη των δραστηριοτήτων τους, η ορ¬ 
γάνωση και λειτουργία ερασιτεχνικών αθλητικών τμημά¬ 
των και ακαδημιών. 


7. Η ανάληψη και υλοποίηση προγραμμάτων Μαζικού 
Αθλητισμού σε συνεργασία με το Γ ραφείο Φυσικής Αγω¬ 
γής της Νομ. Αυτ/σης Λάρισας και της Γ.Γ. Αθλητισμού. 

η) Η ολοκληρωμένη ανάπτυξη, εκμετάλλευση και αξιο¬ 
ποίηση των φυσικών πόρων της περιοχής. Η περιβαλλο¬ 
ντική ευαισθητοποίηση, η διαχείριση του περιβάλλοντος 
και η αειφόρος ανάπτυξη. Πιο συγκεκριμένα: 

1. Η υποβοήθηση και προώθηση των τοπικών αναπτυ¬ 
ξιακών πρωτοβουλιών και καινοτομιών και η ανταλλαγή 
πληροφοριών-εμπειριών με βάση τις νέες τεχνολογίες 
ώστε να ενθαρρυνθούν οι επαφές των τοπικών επιχειρη¬ 
ματικών κύκλων και αγορών σε συνεργασία με άλλους 
φορείς ή ιδιώτες. 

2. Η συμμετοχή και διαχείριση αναπτυξιακών προγραμ¬ 
μάτων και πρωτοβουλιών που εκπορεύονται και συγχρη- 
ματοδοτούνται από την Ευρωπαϊκή Ένωση και άλλους 
Εθνικούς ή Διεθνείς Οργανισμούς και η ανάπτυξη της 
απαραίτητης υποδομής για γρήγορη πρόσβαση στις πλη¬ 
ροφορίες που διαθέτουν περιφερειακοί, εθνικοί ή διε¬ 
θνείς οργανισμοί και η διάχυσή τους προς όλα τα ενδια¬ 
φερόμενο σε τοπικό επίπεδο μέρη (κατοίκους, εταιρείες, 
συλλόγους κ.λ.π.) 

3. Η ίδρυση, οργάνωση, λειτουργία και διαχείριση επι¬ 
χειρήσεων που εκμεταλλεύονται φυσικούς πόρους της 
περιοχής αυτόνομα ή σε συνεργασία με άλλους φορείς ή 
ιδιώτες όπως: 

- Εκμετάλλευση λατομείων πέτρας, αδρανών ή άλλων 
υλικών. 

- Εκμετάλλευση αμμορυχείων. 

- Ανάπτυξη της κτηνοτροφίας. 

- Κτηνοτροφικά πάρκα. 

- Εμφιαλωτήρια. 

- Πρότυπες καλλιέργειες. 

- Ανάπτυξη της Βιολογικής Γεωργίας. 

- Αξιοποίηση προγραμμάτων γενικά του Υπ. Γ εωργίας. 

- Οικολογικά πάρκα. 

- Αγροτουριστικές επιχειρήσεις και γενικά επιχειρήσεις 
εκμετάλλευσης των φυσικών πόρων της περιοχής. 

- Η οργάνωση εργαστηρίων και λοιπών φορέων για την 
παραγωγή παραδοσιακών τοπικών προϊόντων. 

- Η αξιοποίηση- εκμετάλλευση ακινήτων και χώρων ιδιο¬ 
κτησίας του Δήμου και γενικά η ανάληψη βιώσιμων επι¬ 
χειρηματικών δραστηριοτήτων με σκοπό την εξυπηρέτη¬ 
ση των κατοίκων και την ανάπτυξη της οικονομίας της πε¬ 
ριοχής του Δήμου. 

- Η προβολή, αξιοποίηση και εκμετάλλευση τουριστικών 
πόρων και η συμμετοχή σε σχετικές εκθέσεις. 

- Η λειτουργία και εκμετάλλευση Συνεδριακού Κέντρου, 
Ξενώνα, εστιατορίων, αναψυκτηρίων, νεροτσουλήθρων, 
γηπέδωντένις, 5x5 ποδοσφαίρου κ.λ.π. 

- Η διοργάνωση εκδρομών. 

- Η ανάπτυξη εναλλακτικών μορφών τουρισμού (ιππα¬ 
σία, ποδηλασία, ορειβασία, κωπηλασία, αιωροπτερισμός, 
αλεξίπτωτα κ.λ.π.). 

- Η κατασκευή - εκμετάλλευση παιδικών κατασκηνώσε¬ 
ων. 

θ) Η οργάνωση των υπηρεσιών Υγείας και Κοινωνικής 
Πρόνοιας. Πιο συγκεκριμένα: 

1. Η οργάνωση των υπηρεσιών Υγείας και Κοινωνικής 
Πρόνοιας, η δημιουργία και λειτουργία τμημάτων προλη¬ 
πτικής υγιεινής και παροχής υπηρεσιών πρωτοβάθμιας 
και δευτεροβάθμιας ιατρικής περίθαλψης, η υλοποίηση 
προγραμμάτων «Βοήθεια στο σπίτι» και η κατ’ οίκον πα- 

ροχή υπηρεσιών, η λειτουργία Παιδικών και Βρεφονηπια¬ 
κών Σταθμών, Κέντρων Δημιουργικής Απασχόλησης 
(ΚΔΑΠ) για την εξυπηρέτηση των εργαζόμενων και μη μη¬ 
τέρων, η φροντίδα, προσχολική αγωγή, διαπαιδαγώγηση, 
ψυχαγωγία και απασχόληση βρεφών, νηπίων και γενικά 
παιδιών προσχολικής ηλικίας, η υλοποίηση προγραμμά¬ 
των στήριξης και παροχής υπηρεσιών σε πολύτεκνες οι¬ 
κογένειες, άτομα τρίτης ηλικίας, άτομα με ειδικές ανά¬ 
γκες, άτομα άπορα και εξαρτημένα, άτομα αποκλεισμένα 
από την αγορά εργασίας και γενικά κάλυψη των κοινωνι¬ 
κών αναγκών του Δήμου. 

2. Η λειτουργία σε συνεργασία με άλλους φορείς ή ιδιώ¬ 
τες σχολής Ναυαγοσωστικής στα πλαίσια της κάλυψης 
των οργανωμένων παραλιών του Δήμου και της ευρύτε¬ 
ρης περιοχής από επαγγελματίες ναυαγοσώστες με στό¬ 
χο την προστασία των λουσμένων. 

ι) Εκδόσεις- Εκτυπώσεις-ΜΜΕ. Πιο συγκεκριμένα: 

Η συνεργασία με εφημερίδες, περιοδικά, έντυπα, η έκ¬ 
δοση ενημερωτικών φυλλαδίων, περιοδικών, τουριστι¬ 
κού, πολιτιστικού και κοινωνικού περιεχομένου, η έκδοση 
καρτ- ποστάλ με τις φυσικές ομορφιές της περιοχής, η 
δημιουργία διαφημιστικού βίντεο για την τουριστική προ¬ 
βολή του Δήμου, η ανάπτυξη συνεργασίας με ραδιοφωνι¬ 
κούς και τηλεοπτικούς σταθμούς, η παραγωγή ραδιοφω¬ 
νικών και τηλεοπτικών εκπομπών, η δημιουργία εγκατα¬ 
στάσεων αναμεταδοτών Τ,ν. και ραδιοφώνου. 

κ) Διαφημίσεις. Πιο συγκεκριμένα: 

Η εκμετάλλευση των κοινοχρήστων χώρων για μισθώ¬ 
σεις σε διαφημιστικές εταιρείες και η προβολή μέσω των 
διαφημιστικών στοιχείων ιδεών και μηνυμάτωντου Δήμου 
και της Επιχείρησης που έχουν σχέση με την Κοινωνική, 
Τουριστική και Πολιτιστική Ανάπτυξη, τον Αθλητισμό, το 
Περιβάλλον, την επιμόρφωση και την ψυχαγωγία των κα¬ 
τοίκων της περιοχής. 

Άρθρο 3 
Διοίκηση 

Συγκεκριμένα την αντικατάσταση της φράσης «ένας εί¬ 
ναι εκπρόσωπος του Γεωργικού Συνεταιρισμού Στομίου» 
από τη φράση «ένας είναι εκπρόσωπος Τουριστικού ή Πο¬ 
λιτιστικού ή Αθλητικού ή Κοινωνικού η Επαγγελματικού ή 
Συνεταιριστικού φορέα». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 8 Αυγούστου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
Ζ. ΛΙΟΥΠΑΣ 

-♦- 

Αριθ. 2692 (6) 

Τροποποίηση του Ο.Ε.Υ. Δήμου Ελλομένου Ν.Λευκάδας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις: 

α) των άρθρων 1 και 18 του Ν. 2503/97 

β) του άρθρου 8 του Ν. 2307/95 

2. Την 12321/2000 απόφασή μας «Μεταβίβαση αρμο¬ 
διοτήτων στο Γενικό Δ/ντή κ.λπ.» (ΦΕΚ 883/Β/18.7.2000). 

3. Την 70/2003 απόφαση του Δημοτικού Συμβουλίου Ελ¬ 
λομένου, με την οποία τροποποιείται ο Ο.Ε.Υ. του Δήμου. 


4. Το 7/θέμα β/23.7.2003 πρακτικό του Υπηρεσιακού 
Συμβουλίου υπαλλήλων Ο.Τ.Α. Ν. Λευκάδας στο οποίο 
διατυπώνεται η σύμφωνη γνώμη του, για την τροποποίη¬ 
ση του Ο.Ε.Υ. του Δήμου Ελλομένου. 

5. Τον ισχύ ο ντα Ο.Ε.Υ. του Δήμου Ελλομένου, όπως δη¬ 
μοσιεύτηκε στο ΦΕΚ 1420/Β/9.7.99 και τροποποιήθηκε 
μεταγενέστερα, αποφασίζουμε: 

Επικυρώνουμε την 70/2003 απόφαση του Δημοτικού 
Συμβουλίου Ελλομένου Ν.Λευκάδας, με την οποία τρο¬ 
ποποιείται ο Ο.Ε.Υ. του Δήμου και ειδικότερα το άρθρο 9 
κατά το μέρος που αφορά την κατηγορία Δευτεροβάθ¬ 
μιας Εκπαίδευσης ως ακολούθως: 

Στην κατηγορία Δευτεροβάθμιας Εκπαίδευσης προστί¬ 
θεται μία (1) θέση ΔΕ30 Τεχνιτών Ύδρευσης (Υδραυλικός). 

Κατά τα λοιπά, ο Ο.Ε.Υ. του Δήμου Ελλομένου, ισχύει 
ως έχει. 

Με την απόφαση αυτή του Δημοτικού Συμβουλίου Ελ¬ 
λομένου, προκαλείται δαπάνη της τάξης των 9000 ευρώ 
περίπου, σε βάρος του πρ/σμού του ομώνυμου Δήμου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Λευκάδα, 8 Αυγούστου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Γ. ΠΕΤΣΙΟΣ 
-♦- 

Αριθ. 2416 (7) 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Λευκάδας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων: 

α) 12τουΝ. 2880/01, 

β) 198παρ. 3τουΔ.Κ.Κ. (Π. Δ/γμα410/95), 

γ) 12 Ν. 1118/81, όπως ισχύουν. 

2. Την 25/27.3.2003 απόφαση, του Διοικητικού Συμβου¬ 
λίου του Παιδικού Σταθμού του Δήμου Λευκάδας, με την 
οποία ψηφίστηκε ο Οργανισμός Εσωτερικής Υπηρεσίας. 

3. Την 86/22.4.2003 απόφαση του Δημοτικού Συμβ. Λευ¬ 
κάδας, με την οποία εγκρίνεται η ανωτέρω απόφαση του 
Δ.Σ. του Παιδικού Σταθμού. 

4. Την 6/8.7.2003 γνωμοδότηση του Υπηρεσιακού Συμ¬ 
βουλίου υπαλλήλων Ο.Τ.Α. Ν. Λευκάδας. 

5. Την 12321/13.7.2000 (ΦΕΚ 883/Β/18.7.200) απόφαση 
του Γ.Γ. Π.Ι.Ν. για τη μεταβίβαση αρμοδιοτήτων. 

Επικυρώνουμε την 25/27.3.2003 απόφαση του Διοικ. 
Συμβουλίου του Δημοτικού Παιδικού Σταθμού Λευκάδας, 
με την οποία καταρτίστηκε και ψηφίστηκε ο Οργανισμός 
Εσωτερικής Υπηρεσίας του και έχει ως ακολούθως: 

Άρθρο 1 

Διάρθρωση Υπηρεσιών 

Οι υπηρεσίες του Ν. Π. Δ. Δ. «Παιδικός Σταθμός Δήμου 
Λευκάδας», ορίζονται ως Διεύθυνση. 

Η Διεύθυνση αποτελείται ως εξής: 

1. Τμήμα Προσχολικής Αγωγής 

2. Γ ραφείο Διοικητικό - Οικονομικό το οποίο είναι λει¬ 
τουργικό και όχι ανεξάρτητο. 

Άρθρο 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του Σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να νήπια σε συνεργασία με το προσωπικό του Σταθμού. 

Γ) Το Γραφείο Διοικητικού - Οικονομικού επιμελείται τις 
παντός είδους διοικητικές και οικονομικές υπηρεσίες του 
Σταθμού. 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

*τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

* το παιδαγωγικό υλικό και τον πόσης φύσεως εξοπλι¬ 
σμό 

* τις απαραίτητες εργασίες για την επισκευή και συντή¬ 
ρηση των κτιρίων 

* την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Γ ραφείο Διοικητικού - 
Οικονομικού το οποίο οφείλει να παρέχει κάθε στοιχείο, 
για να διασφαλισθεί η εύρυθμη λειτουργία του Σταθμού 
και η επίτευξη των σκοπών του. 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Σταθμού. 

Άρθρο 4 

Καθήκοντα Προϊσταμένου 
Τμήματος Προσχολικής Αγωγής 

Είναι υπεύθυνος: 

1. Για την εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Εισηγείται στη Διεύθυνση, τις ανάγκεςτου Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για την συγκεντρώσεις, προσωπι¬ 
κού, γονέων. 

6. Τηρεί όλα τα απαραίτητα βιβλία. 


Άρθρο 5 

Καθήκοντα Προϊσταμένου 
Γ ραφείου Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και υλι¬ 
κά που είναι απαραίτητα για την εύρυθμη λειτουργία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λ.π. του προσωπικού. 

4. Συνεργάζεται με τον Διευθυντή για την κατάρτιση του 
προϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις Ο 

Βαθμός Δ'- Α' 

2. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις Μια (1) Μελλοντική 

Βαθμός Δ'-Α' 

3. ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις Ο 

Βαθμός Δ' - Α' 

4. ΚΛΑΔΟΣΔΕ33 Ή ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙ¬ 
ΔΟΚΟΜΩΝ 

Θέσεις Τρεις (3) Μελλοντικές 
Βαθμός Δ' - Α' 

5. ΚΛΑΔΟΣ ΔΕ32 ΜΑΓΕΙΡΩΝ 
Θέσεις Ο 

Βαθμός Δ'- Α' 

6. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις Ο 

Βαθμός Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1. ΤΕ ΝΗΠΙΑΓΩΓΩΝ (προσωρινός) 

Θέσεις Δυο (2) 

2. ΤΕ ΒΡΕΦΟΝΗΠΙΟΚΟΜΙΑΣ 
Θέσεις Τ ρεις (3) 

3. ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 
Θέσεις Μια (1) 

4. ΥΕ 14 ΜΑΓΕΙΡΩΝ 
Θέσεις Δυο (2) 

5. ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις Τέσσερις (4) 

β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

Κλάδος ΥΕ καθαριστριών Μια (1) υπηρετούσα. 

Η θέση αυτή κενούμενη με οποιοδήποτε τρόπο καταρ- 
γείται. 

γ) ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΟΥ ΟΡΙΣΜΕΝΟΥ 
ΧΡΟΝΟΥ 

Θέσεις Μια (1) ΠΕ15 Ιατρών ειδικότητας Παιδιάτρου. 
Θέσεις Μια (1) ΠΕ15 Παιδοψυχολόγος. 

Θέσεις Μια (1) ΤΕ9 Βρεφονηπιοκομίας. 

Οι θέσεις των κλάδων ΤΕ Νηπιαγωγών (προσωρινός) 
μετατρέπονται, μόλις κενωθούν με οποιοδήποτε τρόπο 

σε θέσεις κλάδου ΤΕ9 Βρεφονηπιοκόμων σύμφωνα με τις 
διατάξεις του άρθρου 35 Ν. 2646/1998. Οι θέσεις ΤΕ Βρε¬ 
φονηπιοκόμων και ΔΕ Διοικητικού κενού μενες με οποιο- 
δήποτε τρόπο, μετατρέπονται σε μόνιμες θέσεις αντί¬ 
στοιχων κλάδων. 

Οι προσωποπαγείς θέσεις του κλάδου ΥΕ14 μαγείρων 
μετατρέπονται, μόλις κενωθούν με οποιοδήποτε τρόπο 
σε θέσεις κλάδου ΔΕ32 Μαγείρων. 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι κλάδων ΤΕ Νηπιαγωγών (προσωρι¬ 
νός) και ΤΕ Βρεφονηπιοκομίας ως προϊστάμενοι της Δι¬ 
εύθυνσης Παιδικού Σταθμού καθώς και του Τμήματος 
Προσχολικής Αγωγής, επιλέγονται από τους κλάδους ΤΕ 
Νηπιαγωγών (προσωρινός), ΤΕ Βρεφονηπιοκομίας και 
ΤΕ9 Βρεφονηπιοκομίας, σύμφωνα με το Ν. 2190/94. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Προϊστάμενος στο Γραφείο Διοικητικού-Οικονομικού 
κρίνεται υπάλληλος του κλάδου ΔΕ Διοικητικού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τι μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων, εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο, καλύπτουν όλους 


τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήμα- 
τα γίνεται πάντοτε με απόφαση του Προέδρου του Δ. Σ. 
του Ν.Π.Δ.Δ., ανάλογα με τις ανάγκεςτων υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κ.λ.π.). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση του προέδρου του Δ.Σ. οι κρινόμενοι 
από το αρμόδιο Υπηρεσιακό Συμβούλιο υπάλληλοι, ανα- 
πληρούμενοι σε περίπτωση απουσίας τους ή κωλύματος 
από τον κατά βαθμό αρχαιότερο υπάλληλο της αυτής 
υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 

Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας, προκαλείται δαπάνη σε βάρος του προϋ¬ 
πολογισμού του Παιδικού Σταθμού του οικονομικού 
έτους 2003, ο οποίος ενισχύεται από τους ΚΑΠ, τροφεία 
κ.λ.π. ύψους 250.000 ΕΥΡΩ περίπου, και για τα επόμενα 
οικονομικά έτη το ύψος της δαπάνης δεν μπορεί να προσ¬ 
διοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αευκάδα, 8 Αυγούστου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Γ. ΠΕΤΣΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




